open-index/open-wikipedia-markdown huggingface dataset:
הרמון

[ממוזער|שמאל|250px|"קניות בהרמון", ציור מאת האמן ההונגרי שנדור אלכסנדר סבוֹבּוֹדה, אמצע [המאה ה-19]]
**הרמון** (בערבית: חרים **حريم** מהמילה حرم; בטורקית: **Harem**), הוא אגף בארמון המשמש למגורי נשותיו ופילגשיו של המלך (ולפעמים גם אנשי ממשל אחרים). תופעה זאת הייתה ידועה בכמה ממלכות בעת העתיקה.
נשות ההרמון חיו בדרך כלל במסגרת ההרמון עצמו ולא הורשו לצאת לבדן מעבר לחומותיו. הגברים היחידים שעמם הן היו נפגשות, מלבד סריסים, היו המלך (או בעל ההרמון) אביהן ואחיהן. ידוע כי לבבלים ולפרסים הקדמונים היו הרמונות.

בביולוגיה משתמשים במילה הרמון כדי לתאר בעלי חיים המתקבצים בלהקות של נקבות תחת זכר שליט, כמו אצל האריה, אריות הים ופיל הים.

## אטימולוגיה
המילה הרמון היא מילה יחידאית בתנ"ך המופיעה בפסוק בספר עמוס "וְהִשְׁלַכְתֶּ֥נָה **הַהַרְמֹ֖ונָה".** משמעות המילה לא ברורה אבל ברור שהשלכה להרמון היא ענישה לנשות שומרון. על פי רוב הפרשנים מדובר בשם של מקום. יש שראו בה מילה זהה למילה ארמון בהחלפת האותיות א' ו-ה'. יש שפירשו שמדובר בחלק הארמון המיועד לפילגשי המלך. פירוש זה נתקבע בעברית המודרנית כנראה בהשפעת המילה הלועזית Harem. מקור המילה מן השורש ה.ר.מ או לחלופין ח.ר.מ, שהקשרו בערבית (וכן בעברית) הוא של דבר אסור, מקודש או מרוחק, מה שאכן בא לידי ביטוי במגורי הנשים, שהיו נפרדים ומוצנעים משאר הארמון.

## במקרא
[שמאל|ממוזער|200px|מגילת אסתר, [המאה ה-13 או המאה ה-14, מפאס שבמרוקו. מוצגת במוזיאון קה בראנלי בפריז.]]
שמאל|ממוזער|200px|מפת האימפריה האחמנית בשיאה
**בֵּית הַנָּשִׁים** במגילת אסתר, היה הבית, ההרמון, או המתחם, שבו התגוררו נשים אשר עמדו לרשותו של המלך אחשוורוש. ישנן מספר דעות בדבר זהותו של מלך זה, שעמד בראש האימפריה האחמנית. בית הנשים היה בשושן, עיר הבירה של האימפריה, וכנראה נמצא באזור מלכותי בקרבת בית המלך, או ארמונו. הנשים השונות, שנאספו מרחבי האימפריה עבור שעשועי המלך, דורגו, בהתאם להעדפות המלך, לנשים (במובן מעמדי, אשת המלך) ולפילגשים; החלוקה לשני מדורים שתוארה בכתובים אושרה בחפירות ארכאולוגיות בפרספוליס. על פי המסופר במגילת אסתר, איסוף הנשים אל הבית נעשה בעצת עוזרי המלך, המכונים "נערים":

מלבד הנשים והפלגשים' אשר בינהן נמנו ושתי ואסתר (המלכה). התגוררו בו סריסים שתפקידם היה לשמור על הנשים, לדאוג לתנאי הקיום ולציודן האישי, ולטיפוח החיצוני שלהן בתמרוקים
ולהופעתן בפני המלך, כאשר נתקבלה הודעה ממנו. הסריסים, כנראה הראשיים בבית הנשים, ששמם הוזכר במגילת אסתר היו הֵגַי ושַׁעֲשְׁגַז.

המתחם היה סגור לכניסת זרים שאינם מדריו הקבועים.

## בימינו
בימינו ההרמונות החלו להיעלם ברוב הארצות המוסלמיות, אף שעדיין יש שייח'ים עשירים ושליטים שיש להם הרמונות גדולים.

## ראו גם
* סריס

## קישורים חיצוניים

* 
* 

## הערות שוליים

קטגוריה:היסטוריה
קטגוריה:תרבות ערבית
קטגוריה:משפחה
קטגוריה:מצוות ומנהגים באסלאם
קטגוריה:האימפריה העות'מאנית: תרבות
קטגוריה:פילגשות מלכותיות
קטגוריה:נשים בעת העתיקה
קטגוריה:נשים בחברה הערבית
קטגוריה:תרבות אסלאמית
קרואטיה איירליינס

[שמאל|ממוזער|250px|איירבוס A320-200 בצביעת [סטאר אלייאנס]]
שמאל|ממוזער|250px|בומברדייה דאש Q400 של החברה
**קרואטיה איירליינס** (באנגלית: **Croatia Airlines**) היא חברת התעופה הלאומית של קרואטיה ובסיסה הראשי נמצא בנמל התעופה הבינלאומי זאגרב.

## תולדות החברה
החברה נוסדה ב-20 ביולי 1989 בשם זאגל, זגרב איירליינס (Zagal, Zagreb Airlines), ובאמצעות מטוס ססנה 402 בודד, ביצעה טיסות מטען עבור UPS. שנה לאחר מכן, ב-23 ביולי 1990, שנתה החברה את שמה לזה הנוכחי.

למשך פרק זמן קצר, מ-1991 ועד שפרצו העימותים המזוינים ביוגוסלביה ב-1992, הפעילה החברה קו תעופה פנימי בין זגרב לספליט באמצעות מטוס חכור מדגם MD-82. המלחמה אילצה את החברה לחדול מטיסותיה, אולם עם סיומה, הצטרפה החברה ליאט"א, חידשה את שירותיה הפנימיים, ולראשונה הפעילה גם קווי תעופה בינלאומיים.

שנה לאחר מכן רכשה החברה את חברת הנסיעות אובזור (Obzor), וב-1996 הייתה לחברה הראשונה שהפעילה טיסות לסרייבו, בוסניה והרצגובינה. במחצית השנייה של שנות התשעים החלה החברה לקבל את מטוסי האיירבוס A319 ואיירבוס A320 שהזמינה, ובמקביל נפרדה ממטוסי בואינג ישנים שהיו ברשותה. בשנת 2003, 12 שנה בלבד לאחר שהחלה בהטסת נוסעים, הטיסה החברה כמעט מיליון וחצי נוסעים.

ב-18 בנובמבר 2004 הצטרפה החברה לברית חברות התעופה סטאר אלייאנס במעמד של חברה אזורית בחסות חברת לופטהאנזה הגרמנית, ובד בבד השתלבה במועדון הנוסע המתמיד של לופטהאנזה, Miles&More.

## פעילות החברה בישראל
קרואטיה איירליינס מפעילה טיסות עונתיות מזאגרב ודוברובניק לנמל התעופה בן-גוריון, הטיסות מבוצעות במטוסי האיירבוס A320 ואיירבוס A319 של החברה.

## צי המטוסים
צי המטוסים של החברה נכון לנובמבר 2018:

## קישורים חיצוניים

* 

* אתר החברה בארץ
 מדיה וקבצים בנושא קרואטיה איירליינס באתר Airliners.net

## הערות שוליים

קטגוריה:חברות קרואטיות
קטגוריה:חברות תעופה לאומיות
קטגוריה:קרואטיה: תחבורה
קטגוריה:סטאר אלייאנס
קטגוריה:אירופה: חברות תעופה
פירמידה הפוכה (אדריכלות)

[ממוזער|250px|[בית עיריית בת ים. תוכנן על ידי האדריכלים אלפרד נוימן, צבי הקר ואלדר שרון, בשנת 1963]]
באדריכלות, **פירמידה הפוכה** היא מבנה ההולך ומתרחב כלפי מעלה, ולכן מזכיר בצורתו פירמידה שהועמדה על קודקודה. מבני פירמידה הפוכה רבים היו אופנתיים בעיקר באדריכלות הברוטליסטית של שנות ה-60 וה-70. 

ידועה במיוחד "הפירמידה ההפוכה" (La Pyramide Inversée) שתכנן איי אם פיי במוזיאון הלובר בפריז שהיא אכן בצורה של פירמידה הפוכה אמיתית ולא בצורה המזכירה כזו. פירמידה זו היא לא בניין כשלעצמו אלא חלון עליון (סקיילייט) שמחדיר אור לקומה תת-קרקעית וצורתו נועדה ליצור ניגוד עם הפירמידה הגדולה בכניסה אל המוזיאון. פירמידה זו מוזכרת בספר "צופן דה וינצ'י", ולפיו תחת פירמידה הפוכה זו קבורה לכאורה מרים המגדלית (מריה מגדלנה).

## גלריה

BankIsrael01 ST 06.jpg|הבניין הראשי של בנק ישראל בירושלים
BostonCityhall.jpg|בניין עיריית בוסטון
Tomarkin1.jpg|אנדרטת השואה והתקומה בכיכר רבין, מאת יגאל תומרקין


## ראו גם
* מבני פירמידה הפוכה

## קישורים חיצוניים

הפוכה
קטגוריה:ברוטליזם
ולינגטון (חבל)

**חבל ולינגטון** (באנגלית: **Wellington Region**) הוא חבל בדרום האי הצפוני של ניו זילנד הכולל את עיר הבירה ולינגטון וסביבתה. חבל ולינגטון נתחם על ידי ים טסמן במערב, האוקיינוס השקט במזרח ומצר קוק בדרום. הגבול הצפוני של החבל לא עובר בתוואי גאוגרפי ברור ונמשך בין אוטקי (Otaki) במערב לאקטהונה (Eketahuna) במזרח. שטחו של החבל הוא 8,140 ק"מ רבוע ומתגוררים בו 460,300 תושבים, יותר משלושה רבעים מהם סביב האזור האורבני של ולינגטון.

מבחינה גאוגרפית ניתן לחלק את חבל ולינגטון לארבע רצועות אורך, הרצועה המערבית ביותר, החופים החוליים לאורכו של ים טסמן, נקראת חוף קפיטי (Kapiti Coast), מזרחית אליה נמצאת הרצועה השנייה הכולל את הרכסים רימוטקה (Rimutaka) וטררואה (Tararua) שנוצרו מאותו קמט גאולוגי שיצר את האלפים הדרומיים באי הדרומי, הרצועה השלישית כוללת את הגבעות הנמוכות ומישורים סביב נהר רואמהנגה (Ruamahanga) והרביעית היא רצועה הררית נוספת, נמוכה יותר מרכסי הרימוטקה והטטרואה.

## חלוקה מנהלית
מבחינה מנהלית החבל מחולק לשמונה רשויות אזוריות: ארבעה מחוזות וארבע ערים. את מחוז מסטרטון ולינגטון חלוקת עם מנוואטו-ונגנאוי שמצפון.

## דמוגרפיה

## קישורים חיצוניים
* 

* 

## הערות שוליים

*
קטגוריה:ניו זילנד: חבלים
קטגוריה:האי הצפוני
שלט האצולה של שושלת בגרטיוני

שמאל|ממוזער|320px|מגן משפחת בגרטיוני
שלט האצולה של שושלת בגרטיוני שימש את השושלת המלכותית העתיקה של גאורגיה וצאצאיהם. גם בשנות האלפיים, השלט הוא המגן הרשמי של בית המלוכה הגאורגי, הטוען לכתר הגאורגי, שמושבו בספרד.

הדוגמה המוקדמת של מגן בגרטיוני מתוארכת למאה ה-17, אף על פי שהסמלים הנפרדים הם מוקדמים הרבה יותר.

המגן מחולק לארבעה ריבועים שווים:
* בריבוע העליון משמאל - נבל וקלע. הוא מיוחס לדוד המלך, אבי השושלת על פי טענת הבגרטיונים.
* בריבוע העליון מימין - חרב ושרביט מעוטר בכדור המלכותי.
* בריבוע התחתון משמאל - מאזני הצדק, סמלו של שלמה המלך
* בריבוע התחתון מימין - גיאורגי הקדוש, הקדוש המגן של גאורגיה, רכוב על סוס, הורג את הדרקון בחנית.

המגן מראה את הטוניקה של "האציל שלנו", המייצג את המזכרת הקדושה של גאורגיה, הקבורה תחת קתדרלת סווטיצחובלי שבעיר מצחתה. התומכים הם שני אריות פראיים. ומוקף מסביבו מהכתר המלכותי של גאורגיה, שנקרא הכתר האיברי.

## שלטי אצולה של בית בגרטיוני


תמונה:Bagration-Imeretinsky.jpg|שושלת בגרטיוני מממלכת אימרתי
תמונה:Bagrationi-Tav.jpg|שושלת בגרטיוני
תמונה:Bagration-Mukhraneli.jpg|ענף מוחרנלי


תמונה:BagrationCOA.JPG|גרסה מוקדמת מגן משפחת בגרטיוני, מתוך "האטלס של גאורגיה", הנסיך וחושטי משנת 1740
תמונה:Georgia-Arms.jpg|שושלת בגרטיוני


## קישורים חיצוניים

* שלטי אצולה של האצולה הגאורגית
## הערות שוליים

***
בגרטיוני
קטגוריה:שלטים
בית הכנסת הגדול של יאשי

**בית הכנסת הגדול של יאשי** (ברומנית: **Sinagoga Mare din Iași**, ביידיש: **הויכע שול**) שוכן ברחוב בתי הכנסת 1 (בעבר רחוב הקוקו) ביאשי, רומניה.

בית הכנסת נבנה בין השנים 1657–1672, בסגנון ברוקי מאוחר פולני ונחשב לבית הכנסת העתיק ביותר ברומניה. בית הכנסת שופץ בשנת 1761 (על פי כתובת על הכותל הדרומי). בשנת 1822 שרפה כילתה את העץ והצביעה ששוחזרו מאוחר יותר.

בבית הכנסת יש עזרת נשים בקומה השנייה ואלמנטים מעורבים של יהדות אשכנז ויהדות ספרד מרמזים על נוכחות שתיהן. מבנה בית הכנסת הוא ייחודי ואינו דומה לבתי כנסת אחרים ברומניה - הקומה הראשונה גבוהה מאוד ובקצה המערבי חלל בין קומתי דמוי ספינה ובקצה המזרחי הוא דמוי חצי כדור. הגג עשוי פח והקישוט הפנימי מסגיר השפעות מרוסיה, פולין ובוהמיה.

## קישורים חיצוניים

* תמונות מיאשי  בשורה השלישית מלמעלה, תצלומי בית הכנסת הם השני והשלישי מימין.
* בית הכנסת הגדול של יאשי

## הערות שוליים

קטגוריה:רומניה: בתי כנסת אורתודוקסים
קטגוריה:יאשי: מבנים
קטגוריה:יהדות יאשי
5-אלפא רדוקטאז

** 5-אלפא רדוקטז** (באנגלית: **5α-Reductases** או **3-oxo-5α-steroid 4-dehydrogenases**) הוא אנזים אשר נמצא בעיקר בבלוטת הערמונית, ואחראי על הפיכת טסטוסטרון לדיהידרוטסטוסטרון (DHT).

תמונה:Testosteron.svg|טסטוסטרון
תמונה:Androstanolone.svg|דיהידרוטסטוסטרון

אנזים זה מופיע בשני סוגים:
* סוג 1 משפיע על זקיקי השיער, דבר הגורם להתקרחות – נשירת שיער.
* סוג 2 משפיע על בלוטת הערמונית וגורם להגדלה שפירה של הערמונית.

## ראו גם
* מחסור ב-5 אלפא רדוקטאז

קטגוריה:ערכים שבהם תבנית בריטניקה אינה מתאימה
קטגוריה:אנזימים
בית הכנסת הכוראלי של קראיובה

**בית הכנסת הכוראלי של קראיובה** (ברומנית: **Templul Coral**, **טמפלול כוראל של קראיובה** או ה"היכל הכוראלי" של קראיובה) שוכן ברחוב חורזול 15, בקראיובה שברומניה.

## היסטוריה
קיומה של קהילה ספרדית בקראיובה נרשמה במסמכים מאמצע המאה ה-17. בתחילת המאה ה-20 פעלו בקראיובה שלושה בתי כנסת. ובשנת 1920 חיו בעיר 215 משפחות של יהודים ספרדים. בשנת 1940 חיו בקראיובה כ-5000 יהודים. בית הכנסת הכוראלי, נבנה לראשונה בשנים 1829–1832 עבור הקהילה הספרדית, אבל נהרס בהמשך. בשנת 1887 העדה האשכנזית (היהודים ה"לכים", כלומר פולנים) בנתה במקום בית כנסת כוראלי (מקהלתי) לפי תכנון האדריכל בירקנטל.משנת 1900 הקהילה האשכנזית כונתה "Comunitatea Israelito-Română de Rit Occidental (קהילת בני ישראל-הרומנית בעלת פולחן אשכנזי). כדי להיבדל מ-Comunitatea Israelită de Rit Spaniol "קהילת בני ישראל בעלת פולחן ספרדי".
בית הכנסת שוחזר בשנת 1982 לאחר הנזקים שנגרמו לו ברעידת האדמה של 1977.(בית הכנסת הספרדי בקראויובה נהרס ברעידת האדמה).
בזמנו הבניין היה מצויד בשני מגדלים בסגנון התחייה המורית, שנעלמו במהלך השיפוצים. השיפוצים החוזרים פגעו בזהות המבנה.
בשנים 1941–1944 פעל במרתף בית הכנסת בית ספר עבור מספר תלמידים יהודים שסולקו מבתי הספר התיכון בעיר.

בשנת 2016 היו רשומים בקהילת קראיובה 88 יהודים, רובם ממשפחות מעורבות.

## לקריאה נוספת
*Arh.Aristide Streja, Arh.Lucian Schwarz - *Sinagoga în România*, Hasefer, București 2009

## קישורים חיצוניים
* Craiova 
*צילומים של בית הכנסת
*צילומים של בית כנסת מאת בוריס חיימוביץ' משנת1997 - באתר המרכז  לאמנות יהודית, אהאוניברסיטה העברית בירושלים
*קיצור תולדות יהודי קראיובה באתר הקהילה היהודית
*Liviu Rotman art. Craiova in YIVO Encyclopedia

## הערות שוליים

קטגוריה:רומניה: בתי כנסת
קטגוריה:קראיובה
Return of the Champions

**Return of the Champions** הוא אלבום ההופעה/וידאו הראשון של להקת קווין+פול רודג'רס. האלבום יצא ב-19 בספטמבר 2005. הוא הוקלט באצטדיון ההוקי של שפילד ובהייד פארק שבלונדון (אחרי הפיגועים בלונדון ב-2005). ב-17 באוקטובר 2005 יצא האלבום כ-DVD אחרי עריכה על ידי דייוויד מאלט.

## רשימת השמעה

## משתתפים
### קווין+פול רודג'רס
* בריאן מיי - גיטרה מובילה, קולות רקע, זמרה
* רוג'ר טיילור - תופים, כלי הקשה, קולות רקע, זמרה
* פול רודג'רס - זמרה, גיטרת קצב

### משתתפים נוספים
* ספייק אדני - קלידים, כלי הקשה, קולות רקע
* ג'יימי מוזס - גיטרת קצב, קולות רקע
* דני מירנדה - בס, גיטרת קצב, קולות רקע
* פרדי מרקיורי - זמרה, פסנתר (הוקלטו מראש)

## קישורים חיצוניים

* 

קטגוריה:אלבומי קווין
קטגוריה:אלבומי הופעה באנגלית
קרום בתולים

שמאל|ממוזער|250px|קרום בתולים עבה

**קרום הבתולים** (מכונה גם: **שער הנרתיק**) הוא קרום רירי אשר מקיף את פתח הנרתיק. לרוב קרום זה אינו מכסה את פתח הנרתיק. 

קרום זה קיים אצל נקבות האדם, ואצל מגוון בעלי חיים, בהם קוף, חתול, כלב, סוס, חולדה, פיל, צפרדע, צבי, אנטילופה, סנאי, ואף בציפורים ובדגים מסוימים.

## קרום בתולים אצל האדם
קרום הבתולים נוצר בחודש החמישי להתפתחות העוברית. במהלכו הנרתיק, אשר נוצר משני מבנים עובריים אשר אינם חלולים בתחילה (sinovaginal bulbs), עובר תיעול. בסוף תהליך התיעול נשאר קרום הבתולים בפתח הנרתיק כשריד לרקמת תאים אשר מילאה את חלל הנרתיק. במהלך תקופת ההתבגרות המינית, הפרשת הורמון אסטרוגן גורמת בדרך כלל לקרום הבתולים לשנות את צורתו ולהיות אלסטי יותר. לקרום אין שימוש אנטומי או תפקודי ובדרך כלל יפערו בו פתחים קטנים או פתח אחד גדול זמן קצר לפני הלידה או במהלך השנים טרם קבלת וסת. בחברות מסורתיות ואחרות יש לו חשיבות תרבותית, חברתית.

צורתו האופיינית של קרום הבתולים היא כשל סהר. בקרום בתולים תקין יש חורים שמאפשרים מעבר נוזלי הווסת. מקרים שבהם קרום הבתולים אינו חדיר יתגלו עם קבלת הווסת, כאשר נוזלי הווסת אינם מתנקזים. אם הקרום אינו נפתח מאליו גינקולוג יבצע ניתוח בשם הימנוטומיה לפתיחת הקרום. ניתוח כזה עשוי להיות נחוץ גם במקרים בהם קרום עבה או קשיח במיוחד מפריע לקיום יחסי מין.

קרום הבתולים עשוי להקרע מסיבות שונות: קיום יחסי מין, החדרת טמפון או גביעונית לנרתיק ולעיתים אף ממאמץ יתר. לאחר קריעת הקרום נשארות שאריות עור קטנות שאינן נעלמות עם הזמן. עם זאת, יש נשים שנולדות ללא קרום בתולים, וכן יש נשים בעלות קרום בתולים דק שנקרע בקלות וכמעט ללא דימום (תסמונת מאייר-רוקיטנסקי). קרום הבתולים יכול גם להישאר שלם לאחר חדירה ואינו מונע מעבר זרע לרחם.

אף על פי שהדבר אינו מקובל בתרבות הישראלית אלא יותר בחברה הערבית בישראל לאור חשש פגיעה על רקע חילול המשפחה, אישה החפצה בכך יכולה לעבור ניתוח לאיחוי קרום הבתולים כלומר תפירת שולי הקרום לשם שחזורו.

### בהלכה
אף שדם בתולים הנובע כתוצאה מקריעת קרום הבתולים בעת בעילת מצווה אינו נחשב לדם נידה, חכמים גזרו שלאחר בעילת מצווה בנישואי בתולה בני הזוג ייאסרו כמו בזמן הווסת. 

נחלקו הפוסקים האם כאשר נצפה דימום לאחר ביצוע ביתוק בתולים (קריעה יזומה של קרום הבתולים בפרוצדורה רפואית) האישה צריכה לספור שבעה נקיים כבימי נידתה או לא. כמו כן נחלקו האם בני הזוג נאסרים לאחר בעילת מצווה כאשר הכלה עברה ביתוק בתולים קודם לכן. וכן נחלקו האם ראוי לבצע ביתוק בתולים או לא.

## קישורים חיצוניים

* 
* 
* 
* צוות מגזין גלויה, החשש מהלא נודע: מידע נהיר וגלוי על קרום הבתולין, במגזין גלויה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בתולים
קטגוריה:נרתיק
האלפבית הסטנדרטי של לפסיוס

**האלפבית הסטנדרטי של לפסיוס** הוא אלפבית שפיתח קארל ריכרד לפסיוס לשם כתיבת שפות אפריקאיות. האלפבית פורסם לראשונה ב־1855, ועודכן משמעותית בשנת 1863, עם אפשרות לכתיבת שפות נוספות. האלפבית היה מקיף, אולם השימוש בו היה מועט עקב העובדה שהכיל סימנים דיאקריטיים מרובים, ולכן היה קשה לקריאה, לכתיבה ולהדפסה באותה תקופה.

## ראו גם
* האלפבית של אפריקה
* אלפבית הייחוס של שפות אפריקה
* האלפבית הפאן-ניגרי

## קישורים חיצוניים

לפסיוס, האלפבית הסטנדרטי של
האלפבית של אפריקה

**האלפבית של אפריקה** פותח בשנת 1928 בידי דידריך הרמן וסטרמן יחד עם קבוצה של חוקרים במכון הבינלאומי לשפה ותרבות אפריקאיות בלונדון. מטרת האלפבית הייתה לאפשר את כתיבת כל השפות האפריקאיות לצרכים מעשיים ומדעיים ללא סימנים דיאקריטיים. הוא מבוסס על האלפבית הפונטי הבינלאומי עם שינויים קלים, כמו *j* ו-*y* שבשונה ממנו מסמלות את העיצורים כמו שמסמלות בשפה האנגלית.

אלפבית זה השפיע על התפתחות אורתוגרפיות של שפות אפריקאיות רבות, ולאחר דיונים בנוגע להרמוניזציה של מערכות הכתב, הוביל למעבר לאלפבית הייחוס של שפות אפריקה.

## אותיות האלפבית

## ראו גם

* האלפבית הסטנדרטי של לפסיוס
* האלפבית הפאן-ניגרי

## קישורים חיצוניים

אפריקה, אלפבית
אפריקה, אלפבית
כלל הזהב של פרמי

**כלל הזהב של פרמי** הוא כלל בפיזיקה קוונטית, המאפשר לחשב את קצב המעבר, או את הסתברות המעבר ליחידת זמן, מרמת אנרגיה אחת של מערכת קוונטית לרצף של מצבי אנרגיה, על ידי הפרעה התלויה בזמן. 

הכלל קובע כי עבור מערכת הנמצאת במצב עצמי | i\rangle של המילטוניאן \ H_0 , עם הפרעה \ H' , קצב שינוי ההסתברות למעבר למצב | f\rangle, בסדר ראשון של ההפרעה, לפי תורת ההפרעות, נתון על ידי 

: T_{i \rightarrow f}= \frac{2 \pi} {\hbar} \left | \langle f|H'|i \rangle \right |^{2} \rho(E_f) .

כאן \ \rho היא צפיפות המצבים, ו- \langle f|H'|i \rangle הוא איבר המטריצה של ההפרעה המקשר בין המצב ההתחלתי לסופי.

במקרה של הפרעה שאינה תלויה בזמן, המערכת עוברת למצב באותה רמת אנרגיה כמו זו של המצב ההתחלתי. אם ההפרעה היא גלית בתדירות \ \omega, המערכת תעבור למצב בעל אנרגיה שונה ב- \ \hbar\omega מהמצב ההתחלתי. 

הכלל אמנם קרוי על שם אנריקו פרמי, אבל את רוב פיתוחו ביצע פול דיראק, אשר ניסח משוואה כמעט זהה. היא בכל זאת, נקראת על שם פרמי כיוון שהוא זה שטבע את שמה, כשקרא לה **"כלל הזהב השני"**, כיוון שהייתה כה שימושית. 

## קישורים חיצוניים

* עוד על כלל הזהב של פרמי 
* פיתוח באמצעות תורת הפרעות תלויה בזמן 

קטגוריה:מכניקת הקוונטים
קטגוריה:פיזיקת חלקיקים
האלפבית הפאן-ניגרי

**האלפבית הפאן-ניגרי** הוא אלפבית מבוסס-לטינית שתוקנן בידי המרכז הלאומי לשפות של ניגריה בשנות ה־80. האלפבית יועד לכתיבת כל השפות המדוברות בניגריה ללא שימוש בדיגרפים.

## היסטוריה

בניגריה מדוברות כמה מאות שפות שונות, והאלפביתים מבוססי הלטינית השונים שבהם השתמשו כדי להעביר אל הכתב שפות אלו עיכבו את השימוש היעיל במכונות כתיבה ומכשירים דומים. בשנות ה־80 לקח על עצמו המרכז הלאומי לשפות את המשימה לפתח אלפבית יחיד שיוכל לשמש לכתיבת כל השפות המדוברות במדינה. כנקודת ההתחלה של העבודה נלקח מודל שהוצע בידי הבלשנית קיי ויליאמסון ב־1981, והגרסה הסופית וגופן ההתייחסות פותחו בידי הטיפוגרף הרמן זאפף ב־1985.

## אותיות האלפבית
שמאל|350px|ממוזער|אותיות האלפבית הפאן-ניגרי

באלפבית הפאן-ניגרי 33 אותיות:

באלפבית הפאן-ניגרי נעשה שימוש בסימנים דיאקריטיים לציון טונים:
* ( ´ ) סימן הטעמה ראשית (acute accent) - מסמן טון גבוה (high)
* ( ` ) סימן הטעמה משנית (grave accent) - מסמן טון נמוך (low)
* ( ^ ) גג (circumflex) - מסמן טון נופל (falling)
בשפות בהן קיים טון אמצעי (mid) הוא איננו מצוין בכתב.

## פרישת מקשים

פרישת המקשים הבאה למכונות כתיבה עוצבה בידי חברת אוליבטי עבור המרכז הלאומי לשפות:

## ראו גם
* אלפבית הייחוס של שפות אפריקה
* האלפבית של אפריקה
* האלפבית הסטנדרטי של לפסיוס

## קישורים חיצוניים

פאן-ניגרי, אלפבית
קטגוריה:ניגריה: תרבות
פאן-ניגרי, אלפבית
חלבון מגיב C

**חלבון מגיב C** (C-reactive protein או בקיצור **CRP**) הוא חלבון ממשפחת הפנטרקסינים, המיוצר בכבד ונמצא בפלזמת הדם. סבורים שהחלבון מסייע למערכת המשלים בהיצמדות לתאים זרים ופגועים ובתגובת מערכת החיסון למחלה.

בשלב חריף של דלקת, תאי דלקת שונים משחררים ציטוקינים (כגון IL-1, IL-6 ו TNF-α), שבהגיעם לכבד הם מגרים את תאיו לייצר חלבונים מגיבים שונים, ביניהם חלבון מגיב C.

ערכי חלבון מגיב C בבדיקת דם עולים בצורה משמעותית שעות ספורות לאחר התחלת דלקת ולכן משמשים כאינדיקטור לקיומם של מצבי דלקת שונים. מעקב אחרי ערכי החלבון מאפשר זיהוי של התקדמות מחלה או של יעילות הטיפול בה.

בדיקת CRP נעשית למעשה כבדיקת דם כימית. הערכים הנורמליים של CRP בדם הם ערכים אשר נמוכים מ3mg/L. ערכים גבוהים בבדיקת CRP לא מאפשרים זיהוי מחלה ספציפית אלא משמשים כמדד כללי לנוכחות דלקת. במקרים מסוימים מסייעת הבדיקה להבחנה בין מחלה הנגרמת על ידי נגיף למחלה הנגרמת על ידי חיידק, וכך מסייעת בהחלטה על נחיצות טיפול אנטיביוטי.

## ראו גם
* שקיעת דם
* שיטות חלבונים

## קישורים חיצוניים

* 
* 

## הערות שוליים

קטגוריה:חלבונים
קטגוריה:בדיקות דם
Sticky Fingers

**Sticky Fingers** הוא אלבום של להקת הרוק הבריטית הרולינג סטונז שיצא לאור ב-1971.
## הפקה
באלבום יש 10 שירים ובכל שיר מנגנים חברי הלהקה ונגן נוסף אחר.
האלבום כולל ארבעה להיטים, כאשר שניים מתוכם (Wild Horses ו-Brown Sugar) נחשבים כמוצלחים בדיסק. Brown Sugar ו-Wild Horses יצאו כסינגלים והבי סיידים שלהם הם Bitch, שגם הצליח מאוד ו-Sway. חלק משירי האלבום מלווים בעיבוד תזמורתי שבוצע על ידי המוזיקאי פול בקמסטר, ומקנים לשירים נופך המייחד אותם משאר שירי הלהקה במשך כל הקריירה שלה.

האלבום נחשב לאחד מארבעת האלבומים הטובים ביותר של הלהקה מבחינה אומנותית, לצד Beggars Banquet, Let It Bleed ו-Exile on Main Street. האלבום קיבל שלושה אלבומי פלטינה, יותר מכל אלבום אחר שיצא לפניו של הלהקה, אפילו יותר מ-Let It Bleed ו-Exile On Main Street. הוא שהה במשך 26 שבועות במקום הראשון במצעד הסינגלים הרשמי של בריטניה ו-62 שבועות במצעד האמריקאי, יותר משנה. ב-1971 שהה במקום הראשון במצעד בילבורד, אך בשנים שחזר לשם (1972, 1978, 1980 ו-1981) שהה רק במקומות קטנים ממאה.

מגזין הרולינג סטון דירג את האלבום במקום ה-64 ברשימת 500 האלבומים הגדולים בכל הזמנים. המגזין Q דירג את האלבום במקום 12 ב-100 האלבומים הבריטיים הטובים ביותר מעולם. האלבום הגיע למקום ה-46 בסקר האלבום הטוב ביותר שערכה רשת הטלוויזיה VH1.

עטיפת האלבום המקורית כללה רוכסן אמיתי ועוצבה על ידי אמן הפופ אנדי וורהול.

## רשימת רצועות
מילים ולחן של כל השירים על ידי קית' ריצ'רדס ומיק ג'אגר, אלא אם צוין אחרת.

# Brown Sugar
# Sway
# Wild Horses
# Can't You Hear Me Knocking
# You Gotta Move (מילים: גריי דייוויס, לחן: "מיסיסיפי" פרד מקדואל)
# Bitch
# I Got The Blues
# Sister Morphine (מילים: מריאן פיית'פול)
# Dead Flowers
# Moonlight Mile

## משתתפים
* מייק ג'אגר - שירה, גיטרה, כלי הקשה
* קית ריצ'רדס - שירה, גיטרות
* מייק טיילור - גיטרות
* צ'ארלי ווטס - תופים
* ביל ווייאהם - בס, פסנתר חשמלי
* פול בקמסטר - עיבודים תזמורתיים

## קישורים חיצוניים

קטגוריה:אלבומי הרולינג סטונז
קטגוריה:אלבומים באנגלית
קטגוריה:אלבומים שהוקלטו באולפן ביתי
קטגוריה:אלבומים שהוקלטו באולפני אולימפיק
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי חברת וירג'ין רקורדס
מרגע לרגע

"**מרגע לרגע**" הוא שם האלבום השלישי של הזמרת מיקה קרני (לא כולל "עולם אחר"). האלבום יצא לחנויות ב-2002 בחברת התקליטים הליקון. קרני הוציאה את הסינגלים "רחמים", ואחריו את "טרף קל", "סיפור אהבה" ו"מרגע לרגע", שיר הנושא. גם השירים: "יוקוזונה", "בוקרא" ו"יושבת" יצאו לרדיו כסינגלים. שישה משירי האלבום נכתבו על ידי קרני ואביבית רווח.

## רשימת השירים באלבום
# פתיחה (1:25)
# רחמים (3:14)
# יוקוזונה (3:40)
# אושר (2:29)
# השיר הזה (3:06)
# לאהובתי (3:07)
# יושבת (2:34)
# סיפור אהבה (2:50)
# כמה פשוט (3:30)
# טרף קל (3:00)
# בוקרא (2:36)
# מרגע לרגע (3:11)
# רגעים (4:05)

## קישורים חיצוניים

קטגוריה:אלבומי מיקה קרני
קטגוריה:אלבומים בעברית
קטגוריה:אלבומי חברת הליקון
עץ B Plus

ממוזער|400px|שמאל|עץ +B לדוגמה 
במדעי המחשב, **עץ +B** הוא מבנה נתונים שמאפשר שמירת מידע ממוין בצורה המאפשרת גישה מהירה ויעילה אליו (סיבוכיות לוגריתמית לחיפוש, הוספה ומחיקה). הוא בנוי בתור עץ חיפוש שבו המידע כולו נשמר בעלים, והתכונה המאפיינת אותו היא כי כל צומת בעץ מכיל מספר רב יחסית של אינדקסים המשמשים להכוונה, מה שיוצר עץ רחב וקצר. תכונה זו הופכת את העץ ליעיל במקרים בהם הוא גדול מכדי שיאוחסן כולו בזיכרון הראשי - כך ביצוע חיפוש בעץ דורש מספר נמוך יחסית של גישות לזיכרון המשני.

עץ +B, כמו גם עץ B, מיועד לעבודה יעילה במערכות שקוראות וכותבות בלוקים גדולים של מידע. השימוש בו שכיח במסדי נתונים  ומערכות קבצים, כדוגמת NTFS.

## תיאור פורמלי
כל עץ +B מאופיין על ידי **דרגה**, שמתארת עד כמה הוא רחב. עץ +B מדרגה n מוגדר כעץ המקיים את התכונות הבאות:
#כל הערכים נמצאים בעלים, וכל העלים באותה רמה של העץ.
#לכל צומת פנימי בעץ (פרט אולי לשורש) יש לכל הפחות  n/2 בנים (אם n אי זוגי, מעגלים כלפי מעלה או מטה את ערך המינימום, אך הוא אחיד עבור כל הצמתים בעץ) ולכל היותר n בנים.
#בשורש העץ לכל הפחות שני בנים ולכל היותר n.
#צומת פנימי בעל c בנים מכיל c-1 אינדקסים הממוינים לפי גודלם, ומקיימים שכל הערכים שנמצאים בתת-העץ ה-i של הצומת קטנים מהאינדקס ה-i וגדולים או שווים לאינדקס ה-i-1 בצומת.

לרוב גם מוסיפים לכל בן בעץ מצביע לאחיו הקרוב, כדי להקל על חיפושי טווח.

## הוספה ומחיקה מהעץ
העובדה שיש לצומת פנימי בין n/2 ל-n בנים מבטיחה שניתן יהיה לפצל או לאחד צמתים. כאשר לצומת פנימי יש n מפתחות ויש להוסיף לו מפתח נוסף, נקבל צומת בעל n+1 בנים שאינו חוקי, לכן נפצל את הצומת לשני צמתים בעלי n/2 מפתחות. הראשון יכיל את n/2 המפתחות עם הערכים הנמוכים, השני יכיל את n/2 המפתחות עם הערכים הגבוהים ואת המפתח האמצעי נעביר לאבא של הצומת. לכל אחד משני הצמתים שנוצרו מהחלוקה יש את מספר המפתחות המינימלי החוקי.

בצורה דומה אם לשני צמתים פנימיים יש n/2 מפתחות ניתן למחוק מפתח מאחד מהם על ידי איחוד שניהם לצומת חדש. מחיקת המפתח הופכת את הצומת לבעל n/2-1 מפתחות. איחוד הצומת עם שכנו מוסיף n/2 מפתחות ומפתח אחד נוסף מועבר מהאב של הצומת השכן. התוצאה היא צומת חדש בעל n מפתחות.

## קישורים חיצוניים

B+, עץ
כתב ליניארי א'

[ממוזער|300x300px|שברי לוחיות ועליהן כתב ליניארי א' שנמצאו באקרוטירי שב[סנטוריני]]
**כתב ליניארי א**', **כתב קווי א**' (מיוונית: Γραμμικη Α - **ליניאר A**) הוא כתב שטרם פוענח והיה בשימוש ביוון העתיקה. הכתב בנוי מכתב הברות ואידאוגרמות, והתגלה על ידי ארתור אוונס, שנתן להם את שמם.

## פענוח הכתב
ממוזער|208x208px|שרטוט בדיו של הכתב כפי שהתגלה על שטחו הפנימי של ספלכתב ליניארי ב', ששימש את השפה המיקנית, פוענח בשנת 1952 על ידי מייקל ונטריס. לינאר A אינו מפוענח כולו, אך הוא מובן חלקית וניתן לקרוא בו דרך ערכי הכתב הקווי השני. אף על פי ששני הכתבים חולקים סמלים רבים, אם משתמשים בהברות השייכות ללינאר B בכתבי לינאר A נוצרות מילים שאינן שייכות לשום שפה ידועה. שפה זו מכוּנה מינואית או אטאוכרתית, ומקורה בתקופה שקדמה לפלישות של יוונים מיקנים במאה ה-14 לפנה"ס.

מקורותיה ושורשיה של השפה שהשתמשה בכתב הקווי א', אינם ברורים, וקיימות מספר תאוריות בנושא.
מכיוון שהשפה המינואית מעורפלת בימינו, קשה להחליט אם פענוח נתון הוא פענוח נכון של השפה. עם זאת, הגישה הפשוטה ביותר לפענוח היא ההנחה שערכי קווי א' תואמים פחות או יותר את ערכי קווי ב' כתב שפוענח במלואו.

## סיווג לשוני
כורש גורדון סבר שהכתב מבטא שפה שמית צפון מערבית, והדגים זאת במשפטים שלמים שפיענח, כמו "ki te-te-bi qi-re-ya-tu", "כי תיטיב הקריה" (לפני היחלשות סיומת ת' הנקבה ל-ה'). את הסברה חיזק הבלשן וההיסטוריון עדיה חורון. בשנת 2001, פרסם המגזין Ugarit-Forschungen מאמר שדן בהבדלי תנועות בין לינאר A ו-B. המאמר טען שלינאר A הוא כתב ששירת שפה שהיא צורה קדומה של פיניקית. זהו ניסיון נוסף לחזק את התאוריה המקשרת בין מינואית לשפות שמיות. המתודולוגיה הזאת ספגה ביקורת.

אחת ממעט המילים הידועות, *KURO*, פירושה כנראה "כול" או "הכול", מקורה יכול להיות מהשפות האינדו-אירופיות (*kwol* או *kwel*) או מהשפות השמיות (כּ.ל. - כמו "כול" בעברית). זהו מקרה שמייצג היטב את מצב של ליניארי א': מספר האלמנטים הידועים של השפה כל-כך מועט עד שקשה לבנות הנחה מדעית על הצירוף ה"תורשתי" של השפה המינואית.

## ראו גם
* מינואית
* כתב ליניארי ב'
* כתב גבל

## לקריאה נוספת
* ע. ג. חורון, "כנען ויוון בתקופת הברונזה", בתוך: יונתן רטוש (עורך), **מניצחון למפולת**, הוצאת הדר, 1976, עמ' 209–215

## קישורים חיצוניים

* 
* 
* סקירה אקדמית מהו הכתב, התיארוך (בערך 1800–1450 לפנה״ס), תפוצה, סוג הכתב (לוגו־סילברי), ומצב הפענוח של Ester Salgarella ב-Oxford Research Encyclopedia 
* הקורפוס הקלאסי של כתובות ליניארי א׳ (צילומים/פאקסימילים/תעתיקים וכו’ לפי כרכים). מידע ביבליוגרפי וקישור למסגרת הקורפוס
* Linear A Texts in phonetic transcription

## הערות שוליים

קטגוריה:יוונית
קטגוריה:מערכות כתב של עמים שלא פוענחו
קטגוריה:כתב הברתי
קטגוריה:התרבות המינואית
Beggars Banquet

**Beggars Banquet** הוא אלבום של להקת הרוק הבריטית הרולינג סטונז שיצא ב-1968.

## הפקה
האלבום כולל עשרה שירים. למרות הצלחת האלבום מכל הבחינות, יצא ממנו רק סינגל אחד: **Street Fighting Man** והבי סייד שלו **No Expectations**. השיר Street Fighting Man הצליח מאוד והוא אחד מהשירים הטובים של הלהקה, אך השיר המצליח ביותר באלבום הוא **Sympathy for the Devil**, שנחשב בעיני רבים לשיר המוצלח ביותר של הלהקה ודורג במקום ה-32 ברשימת 500 השירים הטובים ביותר של מגזין הרולינג סטון.

חברי הלהקה בזמן יציאת האלבום היו: מיק ג'אגר, קית' ריצ'רדס, ביל ווייאהם, צ'ארלי ווטס ובריאן ג'ונס.

האלבום קיבל פלטינה אחת בלבד, שהה במקום החמישי במצעד האמריקאי 32 שבועות, ושהה במקום השלישי במצעד הבריטי 12 שבועות. המקום הגבוה ביותר אליו הגיע בבילבורד היה החמישי בשנת 1969.

מגזין הרולינג סטון דירג את האלבום במקום ה-57 ברשימת 500 האלבומים הטובים ביותר. האלבום הגיע למקום ה-67 בסקר האלבום הטוב ביותר שערכה רשת הטלוויזיה VH1.

בנוסף להיותו אחד מהקלסיקות של האבנים, האלבום גם נחשב אחד מארבעת האלבומים הטובים ביותר של האבנים מבחינה אמנותית. שלושת האחרים הם: Sticky Fingers, Let It Bleed ו-Exile on Main Street.

## רשימת רצועות
# Sympathy for the Devil
# No Expectations
# Dear Doctor
# Parachute Woman
# Jigsaw Puzzle
# Street Fighting Man
# Prodigal Son
# Stray Cat Blues
# Factory Girl
# Salt of the Earth

## קישורים חיצוניים

קטגוריה:אלבומי הרולינג סטונז
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומי בלוז
קטגוריה:אלבומי זהב באוסטרליה
קו אדום קו שחור

**קו אדום קו שחור** הוא שם האלבום השני של הזמרת-היוצרת הישראלית ורד קלפטר, אשר יצא לאור בשנת 2001 בחברת התקליטים הד ארצי.

את האלבום הפיק מוזיקלית גיל סמטנה (שגם ניגן בבס, קונטרבס, גיטרה חשמלית וקלידים), ומשתתפים בו ברי סחרוף, רמי פורטיס, עמוס עבר הדני ועפר גנור. האלבום כלל שירים כ"זרות קלה", "צחוק ילדים", "ווקמן" (למילותיו של מאיר גולדברג) "הפסקנו לאהוב" ו"ציפור" (למילותיה של דנה ברגר). רוב הטקסטים עוסקים בפרידתה מבעלה ומאבי בתה, סמטנה. אחרי הוצאת האלבום יצאה קלפטר להופעות עם עמוס עבר הדני בגיטרות ועמוס בן דוד בכלי הקשה.

## רשימת השירים

## אמנים משתתפים
*ורד קלפטר - גיטרה חשמלית, גיטרה אקוסטית, שירה, קולות
*גיל סמטנה - גיטרה בס, קונטרבס, גיטרה חשמלית, קלידים, קולות, הפקה מוזיקלית
*ברי סחרוף - גיטרה חשמלית
*רמי פורטיס - גיטרה חשמלית
*עמוס עבר הדני - גיטרה חשמלית
*עפר גנור - גיטרה

## וידאו קליפים
* "הפסקנו לאהוב"
* "צחוק ילדים"

## קישורים חיצוניים

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
אווז

ממוזער|תמונות של מיני האווזים
[ממוזער|[ברנטה אדומת חזה|ברנטות אדומות חזה]]
**אווז** (**אֲוָז**, שם מדעי: Anserini) הוא משפחה מסוימת של עופות גדולים ממשפחת הברווזיים ומתת-משפחת האווזים (*Anserinae*) – הקבוצה בה נמצאים גם הברבורים. ישנם מינים נוספים ממשפחה זו שגם מכונים אווזים.

האווז הוא בעל צוואר ארוך ורגליים ארוכות וחזקות. צבעו נע בין לבן לאפור ולרוב אין הבדלים ניכרים בין הזכר לנקבה. האווזים חיים באזורו הצפוני של כדור הארץ ובחורף נודדים דרומה יותר.

מקורו של אווז הבית הוא מהאווז האפור אשר בוית לפני כ-5,000 שנה. מאווז הבית מפיקים בשר וכן משתמשים בנוצותיו כמילוי לכריות ושמיכות. פלומתו של האווז נקראת "מוך", אך לעיתים נקראת בטעות "פוך".

האווזים חיים בלהקות חוץ מאשר בעונת הקינון. הקשר בין זכר האווז לבין נקבת האווז נשמר במשך כל חייהם.

לאווזים מקום חשוב ביצירות האמנות של עמים שונים. בתרבויות שונות האווזים מסמלים נאמנות ואת בוא הגשם.

## סוגי האווזים
ישנם מספר עופות הקרויים אווזים אך אינם שייכים לתת-משפחה זו (כמו אווז עורבני, אווז אורינוקו, אווז מקורנן כנף ואווז כחול-כנפיים).
* אווז – בו 7 מינים. ביניהם אווז אפור
* אווז לבן – בו 3 מינים. ביניהם אווז הצפון
* ברנטה – בו 6 מינים. ביניהם ברנטה קנדית וברנטה אדומת חזה

לישראל מגיעים בחורף ארבעה מינים: אווז אפור, אווז קטן, אווז לבן מצח ואווז האחו וגם ברנטה אדומת חזה.

## רבייה
האווזים מגיעים לבגרות מינית בגיל 8 חודשים. עונת הרבייה שלהם נעה בין החורף לאביב.

נקבת האווז מטילה בין 8–10 ביצים, ודוגרת עליהם במשך 28 ימים, בעוד זכר האווז משגיח ושומר.

לאחר הבקיעה האפרוחים חיים עם אימם במשך כחודש. הם צועדים אחריה למים כבר כמה שעות אחרי הבקיעה.

## שימוש בידי האדם
האווז בוית לפני כ-5,000 שנים במספר אזורים במקביל – הן בסין והן במצרים. לאורך ההיסטוריה נהגו לגדל אווזי בית לצורכי ביצים ובשר למאכל, וכן על מנת להפיק עור ונוצות לשימושים שונים. נוצות אווז ארוכות שימשו בעבר לכתיבה.

מגדלים אווזים בלולים תעשייתיים בלהקות גדולות, בעיקר בתעשיית הבשר והנוצות.

אגירת רזרבות מזון לשימוש בעונת הנדידה מתבצעת כאגירת שומן בכבד האווז. הכבד נחשב למעדן ומחירו גבוה. במספר מקומות בעולם קיימת תעשייה של פיטום אווזים לצורך הגדלת הכבד באופן מלאכותי. הפיטום נעשה באמצעות צינור האכלה מסיבי המוכנס ידנית דרך הוושט, דרכו נדחס המזון ישירות לקיבה באמצעות לחץ אוויר גבוה.
פעולת הפיטום כרוכה בנזקים משמעותיים לבריאותם ולרווחתם של העופות המפוטמים, ובלחץ ארגוני זכויות בעלי חיים נאסרה במדינות רבות, לרבות ישראל.

נוצות ומוך אווזים (פלומה הנמרטת מאזור החזה של האווז) הם מילוי נפוץ למצעים ולשמיכות פוך. מילוי שתכולת המוך בו גבוהה נחשב לאיכותי יותר. מריטת הנוצות נעשית באווזים בעודם חיים, מספר פעמים במהלך חייהם. פעולה זו כרוכה בכאב ובעקה לאווזים, וסופגת גם היא ביקורת מצד פעילי זכויות בעלי חיים.

האווזים הם חיות שמירה מעולות. הם מכים בכוח בכנפיהם ובמקורם כשהם מרגישים מאוימים או כשהם מטפלים באפרוחיהם.

## ראו גם
* ברווז
* ברבור
* אמא אווזה
* משל האווזה שהטילה ביצי זהב של איזופוס

## לקריאה נוספת
* מיכה לבנה, **לקסיקון [[החי והצומח של ארץ ישראל]]**, כרך שני, עורך – עזריה אלון, משרד הביטחון – ההוצאה לאור, 1995 

## קישורים חיצוניים

* 

## הערות שוליים

קטגוריה:אווזים
ט"ו בשבט

על פי הלוח העברי הקבוע, פרשת בר המצווה של ילד שנולד בט"ו שבט היא ברוב השנים פרשת יתרו. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת בשלח.

[260px|ממוזער|[יושב ראש הכנסת יוסף שפרינצק נואם בישיבה הראשונה של האספה המכוננת בט"ו בשבט ה'תש"ט]]

## חגים ומועדים
[250px|ממוזער|פירות לכבוד [ראש השנה לאילנות]]

* ראש השנה לאילן (לפי בית הלל שנפסקה ההלכה כמותם)
* סוף עונת עיקר החורף ותחילת עונת הקור החלש

## אירועים היסטוריים
* ה'תרי"ז – נכלאים היהודים באירוע שימשיך לגירוש הראת
* ה'תרמ"ד – חידוש הנטיעות בארץ ישראל
* ה'תרנ"ח – אמיל זולא עומד למשפט בגין מאמרו "אני מאשים"
* ה'תר"ע – חג הנטיעות הראשון של בתי הספר בתל אביב
* ה'תרע"ג – חג הנטיעות הראשון של בתי הספר בירושלים
* ה'ת"ש – נוסד המכון החקלאי ברחובות
* ה'תש"ו – נוסד הקיבוץ עין הנצי"ב
* ה'תש"ח נטיעת ברוש המדינה בדגניה א' ובכמה מקומות נוספים בארץ. 
* ה'תש"ט – החלה לכהן הכנסת הראשונה – בית הנבחרים והרשות המחוקקת של מדינת ישראל. מצוין לעיתים כ"יום הולדת לכנסת".
* ה'תשט"ז – הוכרז חג העלייה של כפר עזה על ידי גרעין "מתערים"
* ה'תש"ל – מלחמת ההתשה: כוח צנחנים משתלט על האי שדואן שבמפרץ סואץ
* ה'תשל"א – החללית המאוישת אפולו 14 שבה לכדור הארץ לאחר שנחתה על הירח
* ה'תש"ם – יום הקמת ההתנחלות הישראלית, אלון מורה
* ה'תשפ"ג – רעידות האדמה בטורקיה ובסוריה

## נולדו
* ה'תק"ם – רבי נתן מנמירוב, תלמידו המובהק של רבי נחמן מברסלב (נפטר בה'תר"ה)
* ה'תרמ"ח – הרב ירחמיאל אליהו בּוֹצ'קוֹ מייסד ישיבת עץ חיים במונטרה שבשווייץ (נפטר כ"ח בטבת ה'תשט"ז)
* ה'תרצ"א – הרב הלל זקס, ראש ישיבת כנסת הגדולה, ומלפנים ראש ישיבת חברון.
* ה'ת"ש – אבי לניר, טייס קרב ישראלי שנפל בשבי הסורי במלחמת יום הכיפורים (נהרג ה'תשל"ד)
* ה'תש"ח – בנימין קלוגר, עיתונאי וסופר ישראלי, משמש ככתב בעיתון "המודיע".
* ה'תשכ"ד – רוחמה אברהם, חברת כנסת ושרה בממשלות ישראל

## נפטרו
* תקפ"ט – רבי דב בער יפה רבה של אוטיאן
* ה'תר"ז – רבי יהודה אלבז רבה של צפרו
* ה'תרי"ב – רבי נחמיה גינזבורג מדוברובנה, רב ופוסק מחסידי האדמו"ר הזקן, ובעל נכדתו
* ה'תרס"ג – רבי שלמה יהושע גוטרמן מראדזימין, האדמו"ר השני בשושלת ראדזימין.
* ה'תשס"ו – אילן חלימי, יהודי-צרפתי (נרצח).

----
* י"ד בשבט – ט"ז בשבט
* שבט

## הערות שוליים

ה15
י15
ג'קי מיטו

**ג'קי מיטו** (באנגלית: **Jackie Mittoo**; 3 במרץ 1948 - 16 בדצמבר 1990) היה קלידן סקא ורגאיי ג'מייקני.
## חייו
מיטו התחיל ללמוד נגינה בפסנתר בגיל ארבע בהדרכת סבתו.

בשנות השישים הוא היה שותף להרכבים The Skatalites, The Rivals, The Sheiks, The Soul Brothers and Soul Vendors. כמו כן, ניגן אצל לויד דאליי.

בסוף שנות השישים היגר מיטו לטורונטו, קנדה, שם הקליט שלושה אלבומים: Wishbone, Reggea Magic, Let's Put It All Together. האלבום Wishbone הפך ללהיט ב-1971. הוא הופיע במקומות שונים בטורונטו במהלך שנות השבעים, באותן שנים הקליט בעיקר אצל המפיק הג'מייקני באני לי.

מיטו אושפז ב-12 בדצמבר 1990 ומת מסרטן ארבעה ימים לאחר מכן, בסיינט אן שבג'מייקה.

הלווייתו נערכה בקינגסטון. בהלוויה ובקונצרט הזיכרון לכבודו השתתפו גדולי המוזיקאים שעבדו אתו, בהם הורטנס אליס, דלרוי וילסון, קן בוט', וין גורדון, קלמנט "קוקסון" דוד, לירוי ואלאס ואחרים.

## קישורים חיצוניים

קטגוריה:ג'מייקנים שנולדו ב-1948
קטגוריה:מוזיקאים ג'מייקנים
קטגוריה:זמרי רגאיי
קטגוריה:מהגרים לקנדה
קטגוריה:נפטרים ב-1990
דוד מונשיין

**דוד אלחנן מונשיין** (25 בספטמבר 1941 – 24 במאי 2025) היה מתווך נדל״ן, פובליציסט, סופר ושחקן קולנוע.

## ביוגרפיה
מונשיין נולד בשכונת "יגיע כפיים" שבירושלים, למשפחה ירושלמית מזה דורות רבים. אביו, מרדכי מונשיין, היה משותפי מאפיית "המשביע". אמו, לאה מונשיין, הייתה בכירה בבנק מרכנתיל בירושלים, ונפטרה בגיל 40 כשמונשיין היה בן 20.

בשנות ה-60 למד באוניברסיטה העברית בגבעת רם שבירושלים. בזמן לימודיו היה פעיל בהתאחדות הסטודנטים ובארגון אירועי יום הסטודנט. בתקופה זו נודע כבליין, ופעל לפיתוח תרבות חיי הלילה בירושלים. הוא יזם יחד עם שותפו אמנון צבן "הצגות חצות", בהן היו שוכרים אולמות קולנוע בחצות ומוכרים כרטיסים לסטודנטים שמילאו את האולמות בתפוסה מלאה, בשילוב להקות קצב, כגון שלמה מזרחי ו"הבמה החשמלית". כמו כן טבע רבות מאמרות הכנף השנונות והמצחיקות שפורסמו בעיתון הסטודנטים "פי האתון", לדוגמה: "חכם עיניו בראשו, טיפש הולך לאופטיקאי" או "כל ישראל ערבים זה לזה אבל אף אחד לא משלם את השטרות".

בשנת 1971 פתח את סוכנות תיווך הנדל"ן "הקטנה ביותר בירושלים", והתמחה במכירת בתים טמפלריים במושבה הגרמנית, בתים ערביים בטלביה ובקטמון, ובתים פרטיים ברחביה ובשערי חסד. יזם בנייה ברחוב הלל המתחדש בשנות ה-90 המוקדמות.

במרץ 2024 התדרדר מצבו הבריאותי ומעולם לא חזר לעצמו. לאחר שנה ושלושה חודשים, בצהרי יום שבת, 24 במאי 2025, כ"ו אייר התשפ"ה, נפטר בירושלים. הלווייתו נערכה ביום ירושלים בנוכחות משפחתו, חבריו ומכריו.

## ספריו
במשך השנים צבר חוויות רבות אותן תיעד בטורו בעיתונים "חדשות", "כל העיר" ו"דה מרקר", וכן בארבעת ספריו: "סיפורי מונשיין"(*מודן, 1990)*, "מונשיין השני" (הוצאת מודן, 1992), "אגדות מונשיין" ("חושך - הוצאה לאור", 1995) ו"היה הייתה פעם ירושלים" ("חושך - הוצאה לאור", 2016). הספר "אגדות מונשיין" פורסם כביבליוגרפיה מוערת לעובדי הוראה וחינוך ב-1995 על ידי הממונה על אישור ספרי לימוד ועורך הביבליוגרפיה המוערת במשרד החינוך.

מסיפורו "דואר אקספרס" נעשה סרט סטודנטים בשם "נחמן ליימינר - דואר אקספרס", ויוצריו, גיא ליברמן ויואל פרויליך, זכו בפרס וולג'ין בפסטיבל הקולנוע ירושלים 1997.

## פילמוגרפיה
דוד מונשיין שיחק במספר סרטים בתפקידים קטנים, בהם:
* יהושע יהושע, 1988, בתפקיד כהן ובניו.
* מלך הסלים, 1988, בתפקיד מאמן קריית גנים.
* כפפות (על פי סיפורו של דן צלקה), 1986, בתפקיד העיתונאי אהרוני בן שלום.
* קוקו בן 19 (סרטו של דני ורטה), 1985, בתפקיד האמרגן.
* מי האבא? (סרטו של אלי קנר), 1996, בתפקיד אזרח מתוחכם.

## קישורים חיצוניים
* ירון אביטוב ,ארבעה כיווני אוויר: הסיפור על דוד מונשיין,מגזין "יקום תרבות ,יוני 2025
* דביר סורמלו, מספרים שהיה פה שמח, באתר ifeel
* 
מבחר מסיפוריו:
* 
* 
* 
* 
* 
* 
* 
* 

## הערות שוליים

קטגוריה:סופרים כותבי עברית
קטגוריה:עיתונאים כותבי עברית
קטגוריה:ירושלים: אישים
קטגוריה:מתווכי נדל"ן ישראלים
קטגוריה:יהודים הקבורים בהר המנוחות
קטגוריה:ישראלים שנולדו ב-1941
קטגוריה:ישראלים שנפטרו ב-2025
סמיון נדסון

**סֶמיוֹן יעקובלביץ' נַדסוֹן** (ברוסית: **Семён Яковлевич Надсон**; 14 בדצמבר 1862 - 19 בינואר 1887) היה משורר רוסי ממוצא יהודי.

## קורות חיים
אביו היה יהודי שהמיר דתו לנצרות יוונית אורתודוקסית. אמו, אלכסנדרה, הייתה רוסייה אורתודוקסית.

אף על פי שפרסם רק ספר שירים אחד טרם נפטר משחפת בגיל 24, הוא נחל הצלחה רבה, אף כי מבקרים לא העריכו אותו במשך זמן רב.

## קישורים חיצוניים
* 

* כמה משיריו של נדסון בתרגום לאנגלית
* שיר של נדסון 
* כמה משיריו של נדסון 
* ביוגרפיה קצרה של נדסון ורשימת שיריו 
* מאמר על מותו של נדסון 
*  
* 
** 
* 
* 
* 
* 

מיצירתו בתרגום לעברית:
*  (תרגום: אברהם אהרונוב)

## הערות שוליים

קטגוריה:משוררים יהודים רוסים
קטגוריה:רוסים ממוצא יהודי
קטגוריה:רוסים שנולדו ב-1862
קטגוריה:רוסים שנפטרו ב-1887
קטגוריה:רוסים שנפטרו משחפת
טסקיגי

**טסקיגי** (באנגלית: **Tuskegee**) היא עיר באלבמה שבארצות הברית ובה 9,395 תושבים, נכון לשנת 2020. מספר התושבים הכולל במטרופולין הוא 18,370. 

לעיר טסקיגי חשיבות בהיסטוריה של קהילת האפרו-אמריקאים בארצות הברית.
## היסטוריה
בשנת 1881 יסד בוקר טי. וושינגטון ביישוב בית ספר להכשרת מורים אפרו-אמריקאים, דבר נדיר באותה עת בדרום ארצות הברית. בית הספר הפך בהמשך למוסד ללימודים גבוהים ואחר כך לאוניברסיטת טסקיגי. אחד מבוגריו המפורסמים של בית הספר להכשרת מורים בטסקיגי היה ג'ורג' וושינגטון קרבר, מראשוני הבוטנאים האפרו-אמריקאים בארצות הברית.

טסקיגי ידועה גם בזכות "ניסוי העגבת בטסקיגי" שנערך בשנים 1932–1972, ונחשב לאחד האירועים הידועים לשמצה בהיסטוריה של האתיקה הרפואית. 

כאלף טייסים אפרו-אמריקאים של חיל האוויר של ארצות הברית הוכשרו בשדה תעופה ליד טסקיגי בתקופת מלחמת העולם השנייה, והם ידועים כ"טייסי טסקיגי". בעיר זו נולדה ב-1913 רוזה פארקס. 

## קישורים חיצוניים

* 
* 

* שי שמש, ניסוי העגבת המביש בטסקיגי, באתר מדע גדול, בקטנה, 16 במאי 2016

## הערות שוליים

קטגוריה:אלבמה: ערים
קטגוריה:יישובים שהוקמו ב-1881
שקיעת דם

שמאל|ממוזער|250px|מדידת שקיעת דם בתוך מספר מבחנות
**שקיעת דם** (erythrocyte sedimentation rate או בקיצור **ESR**) היא בדיקת דם המשמשת לאיתור דלקת ובמקרים מסוימים לניטור מהלך מחלה ויעילות הטיפול בה.

במהלך הבדיקה מכניסים דם שטופל בנוגדי קרישה למבחנה צרה סטנדרטית המסומנת בשנתות. הכבידה גורמת לשקיעת תאי הדם האדומים לתחתית המבחנה וקצב השקיעה נמדד ונרשם בערכים של מילימטרים לשעה (mm/h).

בזמן תהליך דלקתי, גדל ריכוזו בדם של חלבון בשם פיברינוגן. הפיברינוגן גורם לתאי הדם האדומים לדבוק זה בזה עד ליצירת גופים הנוטים לשקוע מהר יחסית. ככל שכמות הפיברינוגן גדולה יותר, כך מואצת שקיעת הדם.

ערכי הנורמה לשקיעת דם הם עד 20 מילימטרים לשעה. ערכים הגבוהים מ-100 מילימטרים לשעה מצביעים בדרך כלל על קיומה של מחלה. מעבר לתהליכים דלקתיים, גם מצבים שונים כמו אנמיה והיריון יגרמו לשקיעת דם מואצת במקצת.

## ראו גם
* חלבון מגיב C

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:בדיקות דם
סוולו

**סוֹוֶלוּ** (באנגלית: Sowelu; נולדה כ**אקי האראדה**, ביפנית: 原田亜希; ב-6 בנובמבר 1982) היא זמרת J-Pop פופולרית.

סוולו נולדה בטוקיו לאב יפני ולאם יפנית-אירית.

הקריירה שלה החלה בשנת 2002 עם יציאתו של הסינגל הראשון שלה "beautiful dreamer", בלדת אהבה עדינה שהצליחה מאוד במצעדים.

אלבומה החדש "２４－ｔｗｅｎｔｙ　ｆｏｕｒ－" הופץ ב-12 ביולי 2006. הוא דורג במקום ה3# ביפן, הדירוג הגבוהה ביותר שלה עד כה. אחד משירי האלבום "守るべきもの", הוא שיר הסיום לסרט התשיעי של פוקימון.

## דיסקוגרפיה

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות יפניות
קטגוריה:זמרות פופ יפניות
קטגוריה:יפניות שנולדו ב-1982
קטגוריה:יפנים שנולדו ב-1982
החוף המערבי (ניו זילנד)

**החוף המערבי בניו זילנד** (**West Coast**) הוא חבל בחוף המערבי של האי הדרומי של ניו זילנד. שטחו של החבל הוא 23,276 ק"מ רבועים ומתגוררים בו 30,500 תושבים, עובדה שהופכת אותו לחבל הדליל ביותר בניו זילנד. הערים המרכזיות בחבל הן גריימות' (Greymouth), וסטפורט (Westport) והוקיטקה (Hokitika).

חבל החוף המערבי משתרע על פני 600 ק"מ בין חופו של ים טסמן במערב לאלפים הדרומיים במזרח ובין קהורנג'י בצפון לאוורואה בדרום. הפארק הלאומי פיורדלנד והאזור שסביבו שייכים גם הם לחוף המערבי מבחינת גאוגרפית, אך כיוון שהדרך שמחברת אותו אל שאר החבל חוצה את האלפים הדרומיים ועוברת דרך אוטגו וסאות'לנד, האזור שסביב פיורדלנד שייך לסאות'לנד. רוב שטחו של החבל מחורץ וטרשי ומכוסה בצמחייה עבותה ואף ביערות גשם אך קיימים גם אזורים מישוריים יותר בהם מתרכזת מרבית אוכלוסיית החבל. כמות המשקעים בחבל החוף המערבי היא הגבוהה ביותר בניו זילנד ומגיעה ל-9,000 מ"מ גשם בשנה.

באפריל 1997 תוכננה כריתת עצים לאורך החוף. פעילי איכות הסביבה הפגינו באמצעות ישיבה על עץ, וחברת הכריתה פגעה במפגינים בעזרת הליקופטר, כנראה במזיד.

## חלוקה מנהלית
מבחינה מנהלית החבל מחולק לשלוש רשויות אזוריות, כולן מחוזות.

## דמוגרפיה

## קישורים חיצוניים
* 

## הערות שוליים

קטגוריה:ניו זילנד: חבלים
קטגוריה:האי הדרומי
אנג'לו בדלמנטי

**אנג'לו בדלמנטי** (באנגלית: **Angelo Badalamenti**; 22 במרץ 1937 – 11 בדצמבר 2022) היה מלחין אמריקאי. מוכר בעיקר בזכות הפסקולים שהלחין לסרטיו של הבמאי דייוויד לינץ'.

## קורות חיים
בדלמנטי נולד בברוקלין, ניו יורק לאם איטלקית-אמריקנית ואב איטלקי ובילה את רוב ילדותו בהאזנה לאופרה ומוזיקה קלאסית. השלים תואר במוזיקה בבתי הספר למוזיקה "איסטמן" ו"מנהטן".
הלחין מוזיקה לסרטים "מלחמתו של גורדון" ו"חוק ואי-סדר", אולם התפרסם כאשר התבקש לשמש כמורה לפיתוח קול עבור השחקנית איזבלה רוסוליני במסגרת צילומי סרטו של דייוויד לינץ', "קטיפה כחולה".
רוסוליני אמורה הייתה לשיר את "שיר לסירנה" במהלך הסרט, אולם לינץ' לא הצליח לרכוש את זכויות השימוש בו. בדלמנטי ולינץ' חברו כדי ליצור את השיר "מסתורין האהבה", על פי מילים של לינץ' ולחן של בדלמנטי.
לינץ' הציע לבדלמנטי לגלם בסרט פסנתרן במועדון בו מופיעה דמותה של רוסוליני.
"קטיפה כחולה" היה סנונית ראשונה בשורה של פרויקטים משותפים של בדלמנטי ולינץ'.

לאחר שהלחין סרטי מיינסטרים רבים (לרבות "סיוט ברחוב אלם 3", "לוחמי החלום", ו"חופשת חג המולד של הנשיונל למפון"), בדלמנטי כתב את הפסקול לסדרת הפולחן "טווין פיקס", אף היא בבימויו של לינץ'. רבים משירי הסדרה נכללו באלבומה של הזמרת ג'ולי קרוז - "שטים לתוך הלילה".

בדלמנטי שיתף פעולה עם לינץ' בסרטיו "לב פראי", "טווין פיקס: אש הולכת איתי", "כביש אבוד", "סיפור פשוט", ו"מלהולנד דרייב", בו הוא מגלם תפקיד קטן כגנגסטר בעל טעם אנין לאספרסו.
כן הלחין את הסדרות "באוויר" ו"חדר מלון".

פרויקטים נוספים בהם היה שותף בדלמנטי היו סרט הטלוויזיה "ציד מכשפות", וסרטי הקולנוע "עירום בניו יורק", "עיר הילדים האבודים", "התחייבות ארוכה מאוד", "כלים שלובים", "מים אפלים","קדחת הבקתה" ו"המזכירה".
כמו כן כתב את הפסקול עבור משחק המחשב "פרנהייט", שזכה להערכה רבה.

הלחין עבור הבמאי פול שריידר בסרטים כגון "אוטו פוקוס".

ב-12 בדצמבר 2022 נפטר בדלמנטי בגיל 85.

### שיתופי פעולה
בשנת 1987, העמיד את שירותיו עבור הרכב הפופ האלקטרוני, "פט שופ בויז"
וערך את התזמור בשיר החולמני והעגמומי "זה לא יכול היה לקרות פה".
בשנת 1993 חבר ללהקת הת'ראש מטאל אנתרקס בשיר "Black Lodge" מתוך אלבומה "Sound of White Noise". בשנת 1995, הוא הלחין, ניצח והפיק את אלבומה של מריאן פיית'פול "חיים סודיים".
בשנת 2000, הלחין, בשותפות עם "Orbital" את השיר "Beached" מתוך הסרט "החוף".
בשנת 2004 הלחין את המוזיקה למשחק המחשב "Indigo Prophecy".
כמו כן אחת מנעימותיו היא שיר הפתיחה והסיום של "הסטודיו למשחק" בהנחיית ג'יימס ליפטון.

## קישורים חיצוניים
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מלחיני קולנוע אמריקאים
קטגוריה:מלחינים אמריקאים
קטגוריה:זוכי פרס גראמי
קטגוריה:זוכי הפרס העולמי לפסקול: מלחין השנה
קטגוריה:זוכי הפרס העולמי לפסקול: מפעל חיים
קטגוריה:בוגרי אוניברסיטת רוצ'סטר
קטגוריה:בוגרי בית הספר מנהטן למוזיקה
קטגוריה:אמריקאים שנולדו ב-1937
קטגוריה:אמריקאים שנפטרו ב-2022
הולי מארי קומבס

**הולי מארי קומבס** (באנגלית: **Holly Marie Combs**) (נולדה ב-3 בדצמבר 1973) היא שחקנית אמריקנית שידועה בעיקר בשל תפקידה כפייפר האליוול, בסדרת הטלוויזיה מכושפות. תפקיד עיקרי נוסף היה כקימברלי ברוק בסדרת הטלוויזיה סודות העיר .

## ביוגרפיה
קומבס, בת יחידה, נולדה בסן דייגו בקליפורניה שבארצות הברית. אמה, השחקנית לורליי קומבס, הייתה בת 15 כשילדה אותה, ואביה של קומבס היה בן 17. הוריה התחתנו לאחר הולדתה, אך התגרשו אחרי שנתיים. כשהייתה בת שנתיים מעדה קומבס ובנפילתה פגעה בשולחן שיש. הפגיעה הותירה צלקת מעל הגבה הימנית, שנעשתה מעין סימן היכר עבורה.

בשנת 1993, כשהייתה בת 19, התחתנה קומבס עם השחקן בריאן סמית' לאחר היכרות של 8 ימים. הם התגרשו בשנת 1997. ב-14 בפברואר 2004 נישאה לדייוויד דונהיו, שעמו חיה מאז 2001. ב-26 באפריל 2004 ילדה קומבס את בנה הראשון, פינלי ארתור דונהיו. ב-26 באוקטובר 2006 ילדה את בנה השני, ריילי אדוארד דונהיו.

## קריירה
כבר מגיל צעיר השתתפה קומבס בפרסומות וכיכבה במודעות פרסום ברחבי העיר. היא למדה בבית-ספר למשחק בניו-יורק והחלה לעסוק במקצוע בעיקר בגלל נחישותה של אמה להכניס אותה לעסקי השעשועים.

קומבס הופיעה בטלוויזיה בשנות ה-80 בתפקידים קטנים. בשנת 1988 שיחקה בסרט "ריקוד המתוקות ", בתפקיד דבס בון, ביתה של סנדרה (סוזן סרנדון). הפריצה הגדולה שלה התרחשה בשנת 1992 בסדרת הדרמה הטלוויזיונית "סודות העיר", שם גילמה את הדמות "קימברלי ברוקס" במשך ארבע שנים. התפקיד זיכה אותה בפרס השחקנית הצעירה הטובה ביותר לשנת 1993. בשנת 1992 כיכבה קומבס בסרט האימה "ד"ר גיגלס " בתפקיד ג'ניפר קמפבל.

בשנת 1997 שיחקה בסרט הטלוויזיה של רשת NBC; "*Love's Deadly Triangle: The Texas Cadet Murder*" בתפקיד של דיאן זמורה. בשנת 1998 נבחנה קומבס עם חברתה הטובה מאז תחילת שנות ה-90, שאנן דוהרטי, לסדרת טלוויזיה חדשה מבית היוצר של אהרון ספלינג, מכושפות, שעמדה לעלות לאוויר. קומבס נבחרה לגלם את תפקיד האחות האמצעית, פייפר האליוול. היא שיחקה תפקיד זה במשך שמונה השנים שבהן שודרה הסדרה. החל מעונתה החמישית של הסדרה בשנת 2002 הפכה קומבס להיות גם אחת ממפיקות הסדרה יחד עם שותפתה לסדרה, אליסה מילאנו. הסדרה הגיעה לסיומה ב-2006. בשנת 2010 החלה לגלם את אמא של אריה (לוסי הייל), אחת הדמויות הראשיות, אלה מונטגומרי, בסדרה "שקרניות קטנות", עד לסיום הסדרה ב-2017.

בשנת 2019 שיחקה בתפקיד אורח בעונה ה-16 של הדרמה הרפואית "האנטומיה של גריי". 



## קישורים חיצוניים

* אתר מעריצים של הולי מארי קומבס

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
הרפובליקה האיטלקית (1802–1805)

**הרפובליקה האיטלקית** (באיטלקית: **Repubblica Italiana** – שם זהה לרפובליקה האיטלקית של ימינו שקמה ב-1946) הייתה רפובליקה קצרת ימים שהתקיימה בין השנים 1802–1805 בצפון שטחה של איטליה כיום – באזורי לומברדיה ורומאניה (כיום חלק מאמיליה-רומאניה). הרפובליקה הוקמה על ידי נפוליאון בונפרטה ונתמכה על ידי הרפובליקה הצרפתית הראשונה.

## סקירה כללית
הרפובליקה האיטלקית הייתה יורשתה של הרפובליקה הציסאלפינית, אשר שינתה את חוקתה על מנת לאפשר לקונסול הראשון של צרפת – נפוליאון בונפרטה להפוך לנשיא הרפובליקה.  הרפובליקה כלל את אותם אזורים שהרכיבו את הרפובליקה הציסאלפינית, בעיקר לומברדיה ורומאניה.

לרפובליקה הייתה שטח של יותר מ-42,500 קמ"ר, ואוכלוסייה של 3,840,000 ב-12 מחוזות. מילאנו הייתה עיר הבירה, המרכז המרכזי עם 124,000 תושבים בשנת 1764. המדינה הייתה משגשגת למרות הביזה שחוותה במאות הקודמות. כלכלתה התבססה על חקלאות דגנים וגידול בקר, בתוספת תעשיות קטנות משגשגות, בעיקר ייצור משי.

דגל הרפובליקה האיטלקית שמר על שלושת הצבעים הלאומיים האיטלקים-מילאנזיים, אך עם דפוס חדש, פחות מהפכני. סמל הרפובליקה צוין בצו ב-13 במאי 1802. הסכם ידידות ומסחר עם הרפובליקה של סן מרינו נחתם ב-10 ביוני 1802, וקונקורדאט עם הכס הקדוש ב-16 בספטמבר 1803.

הממשלה הקימה את המשמר הלאומי של איטליה, ז'נדרמריה לאומית ומשטרת כספים; השיטה המטרית הונהגה ותוכנן מטבע לאומי, אם כי מעולם לא הוטבע בעידן הרפובליקאי.

בשנת 1805, לאחר מתן התואר "קיסר צרפת" לנפוליאון, הוכתר נפוליאון גם כמלך איטליה והרפובליקה נהייתה לחלק מממלכת איטליה בה מלך נפוליאון כמלך, ובנו החורג אז'ן דה בוארנה כמשנה למלך.

## קישורים חיצוניים

איטלקית, הרפובליקה ה-
קטגוריה:מדינות שנוצרו בידי נפוליאון
קטגוריה:איטליה: העת החדשה